

 **Läänemaa karikavõistlused võrkpallis 2017 juhend mehed**

**EESMÄRK:**

Populariseerida võrkpalli Läänemaal, selgitada parimad.

**KORRALDUS:**

Läbiviija: Võrkpalliklubiga Hani koostöös Spordiliit Läänelaga

Võistluste toimumise aeg 18.11.2017.

Võistluste toimumise koht: selgub peale registreerumist

Turniiri käigus ette tulevad eriolukorrad ja juhendis määratlemata küsimused lahendab nõukogu, kuhu kuuluvad osalevate võistkondade esindajad, igast võistkonnast üks, kes on märgitud ülesandmislehel.

Võistlused toimuvad, kui registreerub minimaalselt neli võistkonda.

**REGISTREERIMINE**:

Võistkonnad, kes on registreerunud ning tasunud osalustasu võrkpalliklubi Hani poolt esitatud **arve alusel hiljemalt 7. novembriks summas 40 eurot**.

Võistkondade registreerimine aadressile hanivorkpalliklubi@gmail.com või telefonil 55 609 924.

**VÕISTKONNA KOOSSEIS:**

Iga võistkond võib registreerida maksimaalselt 12 liiget, st 10 mängijat ja 2 treenerit. Igaks mänguks võib moodustada maksimaalselt 12 liikmelise võistkonna, st 10 mängijat ja 2 treenerit. Igal mängijal peab võistlustel kaasas olema isikut tõendav pildiga dokument, mida kohustatakse nõudmisel esitama võistluste peakohtunikule või mängu kohtunikule.

Turniiril võivad osaleda mängijad, kes on seotud Läänemaaga (elab, õpib, töötab, on pärit Läänemaalt) + üks mängija väljastpoolt Läänemaad.

Võistkondade nimeline ülesandmine kohapeal enne turniiri algust.

**VÕISTLUSSÜSTEEM:**

Võistlussüsteem sõltub registreerunud võistkondade arvust.

Kui registreerub 4 võistkonda peetakse turniir turniirisüsteemis (kõik mängivad kõigiga läbi). Sellisel juhul saab punkte turniiritabelisse järgnevalt 2-0 võit annab 3 punkti; 2-1 võit annab 2 punkti; 1-2 kaotus annab 1 punkti; 0-2 kaotus annab 0 punkti. Võrdsete punktide korral saab esmalt määravaks võidetud mängude arv ja selle võrdsuse korral kõikide mängude võidetud ja kaotatud geimide punktide suhe ja selle võrdsuse korral omavahelise mängu tulemus.

Kui registreerub 5 võistkonda mängitakse 2-miinussüsteemiga (finaali võimalus jõuda läbi miinusringi).

Kui registreerub 6 või enam võistkonda mängitakse 2-miinussüsteemiga (miinusringi võitja saavutab turniiril 3 koha, miinusringist finaali jõuda pole võimalik).

Kui turniir toimub 2-miinussüsteemiga saavad turniiri kaks paremat asetust ja asetatakse erinevasse tabeli poolde 2016 aasta karikavõistluste 1 ja 2 koht (Ridala SK ja Palivere SK).

Mängud toimuvad kahe geimivõiduni. Geimid mängitakse 25 punktini 2 punktise vahega, kolmas geim 15 punktini 2 punktise vahega.

Mängitakse rahvusvaheliste võrkpallreeglite järgi.

Kui registreerub 5 või enam võistkonda toimub loosimine turniiripäevale eelneval nädalal kokkuleppeliselt võistkondade esindajatega.

**KOHTUNIKUD**

Mängu kohtunikud ja sekretäri tagab ja tasustab korraldaja.

**AUTASUSTAMINE:**

Kolme paremat võistkonda autasustatakse võistkonna karikaga ja mängijaid diplomi ja meenega. Parimale mängijale eriauhind.

Võistluste peakohtunik: Urmas Koppe